PREDSJEDNICA Kolinda Grabar-Kitarović održala je govor na komemoraciji za Josipa Briškog, hrvatskog vojnika poginulog u terorističkom napadu u Afganistanu.

"Neizmjerno mi je tužno i bolno govoriti pred vama. U trenu kad sam primila vijesti o stradavanju nadala sam se i molila da će nas najteža vijest mimoići. Ubrzo je nadu zamijenila tuga. Nastao je osjećaj nemoći. Sad mu možemo pomoći samo molitvom i vjerom u vječni život.

Njegova besmrtna duša je u društvu anđela i hrvatskih ratnika.

Tu sam da podijelim tugu i ponos. Riječi svih koji su ga poznavali jasno govore što je značio Hrvatskoj. Bio je izvor radosti i ponosa. Nije se bojao. Imao je sve vrline koje krase vojnika, ljudske vrline pravog domoljuba.

Kolinda: Nije htio ostati prosječan, zamolit ću Boga da Josipa primi u kraljevstvo nebesko

Tekst se nastavlja ispod oglasa

Nije htio ostati prosječan. Izabrao je najteži put. Život je posvetio služenju Hrvatskoj, spreman bilo gdje stati u obranu domovine. Pitamo se zašto nas najbolji napuštaju prvi. Odgovor nadilazi sposobnosti ljudskog rasuđivanja.

Svaki dan njegove službe potvrđuje odanost domovini, njegovu ljudsku dobrotu. U Afganistanu je ljudima pružio trunku nade u bolju budućnost. Podmukli napad ga je zaustavio. Ostaje praznina, ali Josip će uvijek biti među nama. Prazninu koja ostaje neće ispuniti vrijeme, nastavit ćemo živjeti za Josipove ideale.

Obitelj, znam da vas niti jedna moja riječ ne može utješiti. Zamolit ću Boga da vam pruži utjehu, a Josipa primi u kraljevstvo nebesko", kazala je Kolinda.